Bjørn Bjørnson

**Bjørn Bjørnson** () var ein norsk skodespelar, dramatiker, journalist og første teatersjef på Nationaltheatret i Oslo. Som skodespelar var Bjørnson først og fremst aktiv som teaterskodespelar, men han spelte òg i fleire stumfilmar. Han var son av forfattaren Bjørnstjerne Bjørnson.

## Liv og virke

### Bakgrunn
Bjørnson var fødd i Christiania som son av Bjørnstjerne og Karoline Bjørnson. 

### Teateret

I Wien vart Bjørn Bjørnson elev av Julius Stern, og lærte musikk nokre månader før han gjekk over til å læra om skodespel. Han fekk endeleg debutera i Wien i 1880, då han fingerte ei rolle som seg sjølv i ein heksefortelljng. Etter å ha vore fast tilsett som statist ved hertug Georg II av Sachsen-Meiningen sitt hoffteater, hadde han strøjobbar i sveitsiske St. Gallen og i Paris, før han i 1883 fekk vera fire månader ved byteateret i Hamburg med Bernhardt Pollini som sjef

Frå 1885 til 1893 var han instruktør ved Christiania Theater og dessutan av og til med sjølv som skodespelar, som då han etterlikna faren i rollen som professor Tygesen i komedien «Geografi og Kærlighet» som faren skreiv i 1885.  Bjørnson sa opp stillinga i 1893 og jobba ved Dagmarteateret i København, i alle fall frå 1895 til 1896. Han var sentral i etableringa av Nationaltheatret, og var den første sjefen der frå 1899 til 1907 då han følte seg utsliten og gav seg. Etter å ha vore kulturjournalist rapporterande frå Mellom-Europa, var han atter sjef ved Nationaltheatret frå 1923 til 1927. Han gav seg ikkje som skodespelar før i 1929, igjen i rolla som Tygesen.

Ekteparet Bjørnson flytta i 1930 til sitt nybygde «Casa Bjørnson» i alpelandsbyen Siusi, der òg Sigurd Ibsen og systera til Bjørn, Bergljot Bjørnson, hadde budd sidan 1922 i sin «Villa Ibsen».  Bjørnson, som hadde treft frigjeringshelten Giuseppe Garibaldi som fjortenåring (då faren budde i Roma), vitja òg Mussolini (1883–1945) som ville treffa han. Bjørn og Eileen flytta attende til Oslo i 1939, i tide for åttiårsdagen hans, og rekte akkurat å få møblane over den italienske grensa før ho vart sperra.

Mellom 1899 og 1941 hadde han heile 143 roller berre på Nationaltheatret. Dessutan var Bjørnson å sjå i ei rekkje skandinaviske stumfilmar.

### Ekteskap
Bjørnson var gift 1886–1890 med pensjonateigaren Jenny Sandberg Bjørnson, så 1893–1909 med den norske operasongaren med artistnamnet Gina Oselio og frå 1909 med Eileen Bendix (fødd Cohn). Eileen hadde jødisk bakgrunn.  Broren Erling var elles aktiv NS-mann under andre verdskrigen.

Bjørn Bjørnson er gravlagd i æreslunden på Vår Frelsers gravlund saman med Eileen. 

## Galleri

File:Portrett av Jenny og Bjørn Bjørnson, ca. 1887 - no-nb digifoto 20150409 00065 bldsa BB0039.jpg|Bjørnson med  Jenny Bjørnson (1846–1914) som han var gift med 1886–1890. Foto: Nasjonalbiblioteket
Bjoernson Bjoern2.jpg |Bjørnson i 1900
File:Portrett av Eileen og Bjørn Bjørnson - no-nb digifoto 20150409 00050 bldsa BB0412.jpg|Bjørnson med Eileen Bendix (1883-1944) som han var gift med frå 1909 til han døydde 1942. Foto: Nasjonalbiblioteket
File:Bjørn Bjørnson som Peer Gynt Christiania Theater 1892.jpg|Bjørn Bjørnson som Peer Gynt Christiania Theater 1892. Foto: Norsk teknisk museum


## Kjelder


**Denne artikkelen bygger på «[[:nb:Bjørn Bjørnson|Bjørn Bjørnson]]» frå ,  den 8. oktober 2018.*